Kohli, Ganguly
వాట్సన్‌ స్థానంలో గేల్‌ను ఆడించాలి
న్యూఢిల్లీ: జట్టులో స్టార్‌ ఆటగాళ్లు ఉన్నప్పటికి స్థాయికి తగిన విధంగా ప్రదర్శన చేయకపోవడంతో ఐపిఎల్‌ పదవ సీజన్‌లో రాయల్‌ చాలెంజర్స్‌ బెంగళూరు వరుసగా పరాజయాలను చవిచూస్తుంది. సీజన్‌లో ఇప్పటి వరకు ఆడిన 5 మ్యాచ్‌ల్లో కేవలం ఒక్క మ్యాచ్‌లో విజయం సాధించడం ఆస్‌సిబికి ఆందోళన కలిగించే విషయం. అయితే జట్టు కూర్పులో ఇబ్బంది పడుతూ ప్లేఆఫ్‌ అవకాశాలను సంక్లిష్టంగా మార్చుకున్న బెంగళూరు సారథి కోహ్లీకి టీమిండియా మాజీ కెప్టెన్‌ గంగూలీ పలు సలహాలిచ్చాడు.
కరిబియన్‌ విధ్వంసకర బ్యాట్స్‌మెన్‌ క్రిస్‌గేల్‌ను తిరిగి జట్టులోకి తీసుకురావడానికి అన్ని మార్గాలను అన్వేషించాలి.ఐపిఎల్‌లో గేల్‌ను ఆడించాలి.షేన్‌వాట్సన్‌ ఆల్‌రౌండర్‌ అని అతన్ని జట్టులో తీసుకుంటున్నారు.కానీ అతడు ఏ మాత్రం ఆడటం లేదు.అయినా అతను ఇంకా పాత స్టైల్‌లోనే ఆడేందుకు ప్రయత్నిస్తున్నాడు.ఈ నేపథ్యంలో అతని స్థానంలో టాప్‌ ఆర్డర్‌లో గేల్‌ను ఆడించాల్సిన అవసరముంది.ఇన్నింగ్స్‌ను గొప్పగా ముగించేందుకు డివిలియర్స్‌ను 5 లేదా 6 స్థానాల్లో బరిలోకి దించాలి.గత సీజన్‌లో వారు ఏ విధంగానైతే సత్తా చాటి ఫైనల్‌ చేరారో ఇప్పుడు కూడా అలాంటి పద్దతిని అమలు చేసేందుకు కొన్ని మార్పులు చేయాల్సి ఉందని గంగూలీ అభిప్రాయపడ్డారు.గత సీజన్‌లో కూడా ఆరంభంలో ఆడిన 7 మ్యాచ్‌ల్లో బెంగళూరు ఐదింటిలో పరాజయం చెందింది.కోహ్లీ ఫామ్‌లోకి రావడం,చివరలో ఏకంగా నాలుగు సెంచరీలతో అతడు అసాధారణమైన విధంగా ఆటను ప్రదర్శించడంతో ఆఖరి 7 మ్యాచ్‌ల్లో ఆరింటిలో గెలుపొంది ప్లేఆఫ్‌కు అర్హత సాధించింది.